Félmillió forintot adnak minden új munkahelyhez
Minden egyes új munkahely teremtését az elsõ év társadalombiztosítási járulékának átvállalásával támogatná jövõre a vásárhelyi önkormányzat. A kamara szerint ezzel sikerülne szinten tartani a foglalkoztatást.
Munkahelyteremtésre ösztönözné a helyi vállalkozásokat a vásárhelyi önkormányzat, mégpedig azzal, miként arról már korábban beszámoltunk, hogy a város jövõre 500 ezer forinttal támogatna minden olyan új munkahelyet, amelyet vásárhelyi vállalkozás teremtene a városban. Ez az összeg a minimálbér után fizetendõ társadalombiztosítási járulékot fedezné. A tervek szerint a város a támogatást a jövõ évi költségvetésébõl állja.
A még részleteiben kidolgozás alatt álló elképzelésrõl Hampel Tamás, a megyei kereskedelmi és iparkamara vásárhelyi szervezetének elnöke lapunknak elmondta: mindez azt jelenti, hogy ha vásárhelyi székhelyû vállalkozás állandó vásárhelyi lakost állít munkába, akkor járna neki ez az összeg. Azt azonban még nem döntötték el, hogy a foglalkoztatottnak elõtte munkanélkülinek kell-e lennie vagy sem.
– Azt reméljük ettõl a gesztustól, hogy nagyjából szinten marad, de legalábbis nem csökken drasztikusan a foglalkoztatottság a városban. Jóslatunk szerint ugyanis e nélkül jövõre a közterhek emelkedése miatt nagymértékû elbocsátásokra lehetne számítani – tette hozzá az elnök.
A vásárhelyi kis- és középvállalkozásokat célzó tervezett intézkedést kedvezõnek látják a cégek. Az Eurotex Kft. számára például nagy könnyebbséget jelentene mindez.
– A gyártás egy részét korábban más, a vásárhelyinél kedvezõbb helyi adózást érvényesítõ kistelepülésekre helyeztük át, ám most komolyan gondolkozunk azon, hogy azt visszahelyezzük a helyi üzemünkbe a magas minõséget produkáló termelés biztosítása miatt. A tervezett támogatás számunkra nagyon kedvezõ lenne – fogalmazott Rácz Árpád. Az Eurotex Kft. ügyvezetõ igazgatója szerint a város ezzel tulajdonképpen egy hosszú lejáratú, kedvezményes hitelt nyújtana az azt igénybe vevõ vállalkozásoknak.
– Mi négy év alatt a helyi adóban vissza is fizetnénk az összeget. Úgy tervezzük, hogy harminc-negyven új munkahellyel ez számunkra három-négymillió forint pluszt jelentene a helyi adófizetéskor.
Az ügyvezetõ hangsúlyozta: a tervezett intézkedéssel, támogatással stabilizálódna a cég helyzete. Az Eurotex Kft.-nél a gyártás visszaszervezésével megduplázódna a jelenlegi létszám. Rácz elmondta, hogy a cégnél dolgozók átlagbére most is meghaladja a havi hetvenezer forintot.